Gode råd

Sådan styrer du dine børns købelyst

1) Få dine børn til at fortælle dig om de ting, de gerne vil købe. Hvis det er en ting i et spil, så prøv selv spillet og få dit barn til at vise dig, hvad det er, de vil købe. Det er nemmere for dig at forstå, hvad dit barn vil opnå, hvis du forstår deres udgangspunkt.

2) Brug en nedkølingsperiode for undgå at købe noget, som dit barn senere fortryder. Når man gerne vil have noget, er man ofte i en ‘varm tilstand’, hvilket betyder, at man er meget motiveret for at handle. Aftal med dit barn, at han eller hun skal tænke over købet i en uge for at være sikker på, at ønsket ikke bare er ‘en varm tilstand’.

3) Få dit barn til at liste de ting, som de gerne vil have på deres ønskeseddel og skriv, hvad de forskellige ting koster. På den måde lærer barnet at forstå, at et tilvalg også er et fravalg af noget andet, og at man ikke kan få det hele.

Kilde: Pelle Guldborg Hansen, adfærdsforker på RUC.

Vis mere